open-index/open-wikipedia-markdown huggingface dataset:
Ντιέγκο Φλόρες

Ο **Ντιέγκο Φλόρες** (**', γενν. [[18 Δεκεμβρίου]] [[1982]], [[Λας Πάλμας]]) είναι [[Αργεντίνοι|Αργεντινός]] [[Σκάκι|σκακιστής]]. Του απονεμήθηκε ο ανώτατος σκακιστικός τίτλος του [[Γκρανμαίτρ]] το [[2008]]. Έχει αναδειχθεί πέντε φορές πρωταθλητής Αργεντινής.

== Βιογραφικά Στοιχεία ==

=== Αποτελέσματα Σκακιστικών Τουρνουά ===

==== Αποτελέσματα Σκακιστικών Ολυμπιάδων ====
Ο Ντ. Φλόρες έχει εκπροσωπήσει την [[Αργεντινή]] σε αρκετές [[Σκακιστική Ολυμπιάδα|σκακιστικές Ολυμπιάδες]]. Τα αποτελέσματά του φαίνονται αναλυτικά στον παρακάτω πίνακα:


==== Αποτελέσματα Σκακιστικού Παγκοσμίου Κυπέλλου Παγκόσμιας Σκακιστικής Ομοσπονδίας (FIDE) ====
Ο Ντ. Φλόρες έχει συμμετάσχει πολλές φορές στα [[Παγκόσμιο Κύπελλο FIDE|Παγκόσμια Κύπελλα FIDE]]. Στον παρακάτω πίνακα φαίνονται αναλυτικά τα αποτελέσματά του:


==== Αποτελέσματα Σκακιστικών Πρωταθλημάτων Αργεντινής ====
Ο Ντ. Φλόρες συμμετείχε επανειλημμένα στο [[Σκακιστικό Πρωτάθλημα Αργεντινής]]. Παρακάτω παρουσιάζονται κάποια από τα καλύτερα αποτελέσματά του:

* ''2005:''  Αναδεικνύεται **πρωταθλητής Αργεντινής**, μπροστά από τον [[Πάμπλο Ρικάρντι]], (+4, =4, -1).
* ''2006:''  Καταλαμβάνει την **τρίτη θέση** στο πρωτάθλημα Αργεντινής, πίσω από τον [[Ρουμπέν Φελγκάερ]] και τον [[Φερνάντο Περάλτα]] (+5, =4, -1)
* ''2008:'' Καταλαμβάνει την **πέμπτη θέση** στο πρωτάθλημα Αργεντινής, με νικητή τον [[Ρουμπέν Φελγκάερ]] (6.5 βαθμοί στους 11 αγώνες).
* ''2009:''  Αναδεικνύεται **πρωταθλητής Αργεντινής**, μπροστά από τον [[Ρουμπέν Φελγκάερ]], (+5, =5, -1).
* ''2012: '' Αναδεικνύεται **πρωταθλητής Αργεντινής**, μπροστά από τον [[Μάριο Βιλλανουέβα]], (8.5 βαθμοί σε 11 αγώνες).
* ''2013: '' Αναδεικνύεται **πρωταθλητής Αργεντινής**, μπροστά από τον [[Ντιέγκο Βαλέργκα]], (9 βαθμοί σε 11 αγώνες).
* ''2015:''  Καταλαμβάνει τη **δεύτερη θέση** στο πρωτάθλημα Αργεντινής, πίσω από τον [[Σάντρο Μάρεγκο]] (9.5 βαθμοί σε 13 αγώνες).
* ''2017:''  Αναδεικνύεται **πρωταθλητής Αργεντινής**, μπροστά από τον [[Φεντερίκο Πέρεζ Πόνσα]], (9.5 βαθμοί σε 13 αγώνες).
* ''2019:''  Αναδεικνύεται **πρωταθλητής Αργεντινής*', μπροστά από τον [[Φερνάντο Περάλτα]], (9 βαθμοί σε 11 αγώνες).

==== Αποτελέσματα Άλλων Σκακιστικών Τουρνουά ====

* *2010:* Κέρδισε το 2ο Σκακιστικό Τουρνουά *Μαρσέλ Ντυσάν*, στο [[Μπουένος Άιρες]], εξουδετερώνοντας τον [[Σάντρο Μάρεγκο]] στα τάι μπρέικ.
* *2011:* Ισοβάθμισε στην 1η - 2η θέση στο Δεύτερο Κύπελλο Νότιας Αμερικής στο [[Μοντεβιδέο]], μαζί με τον [[Αλεξάντερ Φιερ]], τερματίζοντας δεύτερος, εν τέλει, στα τάι μπρέικ.
* *2012:* Κατέκτησε την 1η θέση στο *Αμερικανικό Διηπειρωτικό Πρωτάθλημα*, στο [[Μαρ ντελ Πλάτα]].

=== Άλλες Πληροφορίες ===
Ο Ντ. Φλόρες είναι ο σκακιστικός αρθρογράφος της καθημερινής εφημερίδας του [[Χουνίν, Μπουένος Άιρες|Χουνίν]], *Diario Democracia'', από το 2004. Το 2010 του απονεμήθηκε το Βραβείο Konex, από το ομώνυμο ίδρυμα, ως έναν από τους πέντε σημαντικότερους σκακιστές της προηγούμενης δεκαετίας στην Αργεντινή.

## Παραπομπές


Κατηγορία:Αργεντινοί σκακιστές
Αιγίκερας

Το **αιγίκερας** (*Aegiceras*) είναι γένος δικοτυλήδονων αειθαλών φυτών, υδρόφιλων θάμνων ή δέντρων που φυτρώνουν στις χώρες της Νοτιοανατολικής Ασίας, την Ινδονησία, την Αυστραλία και νησιά του Ειρηνικού Ωκεανού. Συναντώνται ως μαγκρόβια βλάστηση σε παραλιακές περιοχές ή σε εκβολές ποταμών.

Το γένος περιγράφηκε για πρώτη φορά επιστημονικά το 1788 από τον Γερμανό βοτανολόγο Γιόζεφ Γκαίρτνερ. Η ονομασία του ετυμολογείται απο δύο ελληνικές λέξεις, τις *αίξ* (γεν. *αιγός*, που σημαίνει «γίδα») και *κέρας* (= κέρατο), και οφείλεται στο ότι οι καρποί του έχουν σχήμα κέρατου γίδας, με πολύ καμπύλο σχήμα. Χαρακτηριστικό του γένους είναι ότι τα έμβρυά του αρχίζουν να αναπτύσσονται από τους σπόρους μέσα στους καρπούς, ενώ αυτοί βρίσκονται ακόμα πάνω στα κλαδιά του φυτού. Ο κάλυκας του άνθους μοιάζει με κύπελλο και έχει τα σέπαλα και τα πέταλα ενωμένα μεταξύ τους.

## Είδη
Υπάρχουν μόνο δύο είδη αιγικέρατος, τα εξής:

* *[[Aegiceras corniculatum]]* (L.), Blanco
* *Aegiceras floridum*, Roem. & Schult.

## Παραπομπές


## Πηγές
* Τσοκανάς, Στάθης: Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 2, σελίδα 547

Κατηγορία:Ηρανθοειδή
Κατηγορία:Χλωρίδα της Ωκεανίας
Μαριόν Μπαρτολί

Η **Μαριόν Μπαρτολί** (γαλλ. *Marion Bartoli*, γεννήθηκε στις 2 Οκτωβρίου 1984) είναι Γαλλίδα πρώην αθλήτρια της αντισφαιρίσεως (τένις) και προπονήτρια. Γεννήθηκε στη μικρή πόλη Λε Πουί-αν-Βελαί από γονείς κορσικανικής καταγωγής.

Η Μπαρτολί κέρδισε το πρωτάθλημα του Γουίμπλεντον το 2013, νικώντας στον τελικό τη Ζαμπίνε Λιζίκι, ενώ είχε φθάσει στον τελικό και το 2007. Επίσης έφθασε στον ημιτελικό του Ρολάν Γκαρός του 2011. Εκτός από αυτά, κερδισε οκτώ ακόμα τίτλους σε τουρνουά της WTA στο απλό και τρεις στο διπλό. Στις 14 Αυγούστου 2013 ανεκοίνωσε την αποχώρησή της από το επαγγελματικό τένις.

Στη διάρκεια της σταδιοδρομίας της η Μπαρτολί νίκησε τρεις αθλήτριες που τη συγκεκριμένη στιγμή βρίσκονταν στο No. 1 της παγκόσμιας κατατάξεως: τη Ζυστίν Ενέν στον ημιτελικό του Γουίμπλεντον του 2007, τη Γέλενα Γιάνκοβιτς στον τέταρτο γύρο του Αυστραλιανού Όπεν του 2009 και τη Βικτόρια Αζαρένκα στον προημιτελικό του Μαϊάμι Όπεν το 2012. Επίσης κατέγραψε νίκες έναντι άλλων κορυφαίων τενιστριών, όπως επί της Βένους Ουίλιαμς, της Serena Williams, της Caroline Wozniacki, Petra Kvitová και της Kim Clijsters.

Το στιλ του παιχνιδιού της ήταν ιδιόρρυθμο, καθώς χρησιμοποιούσε και τα δυο της χέρια τόσο στο φόρχαντ όσο και στο μπάκχαντ. Η υψηλότερη θέση που έφθασε ποτέ στην παγκόσμια κατάταξη (στο απλό) ήταν το νο. 7, τόσο στις αρχές του 2012 όσο και τον Ιούλιο του 2013 μετά τον θρίαμβό της στο Γουίμπλεντον, το οποίο κατέκτησε εκείνο το έτος χωρίς να χάσει ούτε ένα σετ, κάτι που μόνο 5 άλλες τενίστριες στην επαγγελματική εποχή το είχαν κατορθώσει μέχρι τότε.

## Παραπομπές


## Εξωτερικοί σύνδεσμοι
* Η Μπαρτολί στον ιστότοπο της WTA
* Η Μπαρτολί στον ιστότοπο της Διεθνούς Ομοσπονδίας Αντισφαιρίσεως
* Η Μπαρτολί  στον ιστότοπο του Φεντ Καπ

Κατηγορία:Γαλλίδες αθλήτριες της αντισφαίρισης
Κατηγορία:Γάλλοι προπονητές της αντισφαίρισης
Κατηγορία:Κορσικανοί
Κατηγορία:Νικητές του Γουίμπλεντον
Τανγκέρανγκ

Το **Τανγκέρανγκ** (*Tangerang*) είναι πόλη στην επαρχία Μπάντεν της Ινδονησίας. Με 1.895.486 κατοίκους στην απογραφή του 2020, αποτελεί το τρίτο μεγαλύτερο σε πληθυσμό αστικό κέντρο στη μητροπολιτική περιοχή της πρωτεύουσας της χώρας Τζακάρτα, μετά την Τζακάρτα και το Μπεκάσι. Ειναι ακόμα η έκτη ή εβδομη μεγαλύτερη πόλη σε ολόκληρη τη χώρα και η μεγαλύτερη της επαρχίας Μπάντεν. Η έκτασή της φθάνει τα 164,55 τετραγωνικά χιλιόμετρα, δηλαδή η πυκνότητα πληθυσμού είναι 11.520 κάτοικοι ανά τετρ. χιλιόμετρο. Υπάρχουν βιομηχανικές περιοχές στις παρυφές της, όπως το Τζατάκε, και προάστια, όπως το προσφάτως αναπτυχθέν Αλάμ Σουτέρα, με επιχειρήσεις και καταστήματα. Πλέον υπάρχει καλύτερη και πολλαπλή οδική σύνδεση με την Τζακάρτα, καθώς και βελτιωμένες υποδομές.

Το Τανγκέρανγκ, μαζί με τη γειτονική του πόλη Νότιο Τανγκέρανγκ, έχουν γνωρίσει ανάπτυξη μεγάλης κλίμακας τις τελευταίες δύο δεκαετίες και τείνει να καταστεί οικονομικό, επιχειρηματικό, εμπορικό και εκπαιδευτικό κέντρο ολόκληρης της μητροπολιτικής περιοχής της πρωτεύουσας. Φιλοξενεί επίσης από το 1985 το Διεθνές Αεροδρόμιο Σουκάρνο-Χάτα, το οποίο εξυπηρετεί την Τζακάρτα και όλη τη μητροπολιτική περιοχή, όντας η βασική πύλη συγκοινωνίας της Ινδονησίας με τον έξω κόσμο.

## Γεωγραφία
Το κέντρο του Τανγκέρανγκ βρίσκεται σε γεωγραφικές συντεταγμένες 6°10΄42΄΄ Νότιο πλάτος και 106°37΄55΄΄ Ανατολικό μήκος, και σε υψόμετρο 50 μέτρα πάνω από την επιφάνεια της θάλασσας. Το κέντρο του Τανγκέρανγκ απέχει 21,5 χιλιόμετρα δυτικά από το κέντρο της Τζακάρτα και 14 χιλιόμετρα από τη θάλασσα σε ευθεία γραμμή.

Η πόλη διαιρείται σε 13 διαμερίσματα (*kecamatan*), που παρατίθενται στον παρακάτω πίνακα με την έκταση, τον πληθυσμό τους και τον αριθμό των «συνοικιών» (*kelurahan*, «αστικών χωριών») της καθεμιάς.

## Παραπομπές


## Εξωτερικοί σύνδεσμοι
* 
* «Μια συνάντηση με την ιστορία στο Τανγκέρανγκ»

Τανγκερανγκ
Μαρία Μπουένου

Η **Μαρία Εστέρ Μπουένου** (*Maria Esther Andion Bueno*, 11 Οκτωβρίου 1939 – 8 Ιουνίου 2018) ήταν μία από τις κορυφαίες Βραζιλιάνες αθλήτριες της αντισφαιρίσεως (τένις) όλων των εποχών.

Η Μπουένου γεννήθηκε στο Σάο Πάολο και ο πατέρας της ήταν μανιώδης ερασιτέχνης τενίστας. Η ίδια άρχισε να παίζει σε ηλικία 6 ετών, στα 12 κέρδισε το πρώτο της τουρνουά και στα 15 της χρόνια κέρδισε το πρωτάθλημα της χώρας της στην κατηγορία των γυναικών. Ως ενήλικη (ήταν δεξιόχειρας και με ύψος 1,70 μέτρο), κέρδισε κατά την ενδεκάχρονη σταδιοδρομία της 19 τίτλους «γκραν σλαμ» (7 στο απλό, 11 στο διπλό και 1 στο μεικτό διπλό), γεγονός που την καθιστά την πλέον επιτυχημένη Νοτιοαμερικανίδα τενίστρια στην ιστορία του αθλήματος, ενώ είναι και η μοναδική Νοτιοαμερικανίδα που κέρδισε ποτέ τίτλο στο πρωτάθλημα του Γουίμπλεντον (και μάλιστα τρεις στο απλό). Στο τέλος των ετών 1959 και 1960 βρισκόταν στο No. 1 της παγκόσμιας κατατάξεως των γυναικών. Το 1960 έγινε η πρώτη γυναίκα που κέρδισε ποτέ και τα 4 γκραν σλαμ μιας χρονιάς στο διπλό, τα τρία με παρτενέρ την Νταρλήν Χαρντ και ένα με την Κριστίν Τρούμαν.

Αναλυτικότερα, κέρδισε τους εξής τίτλους γκραν σλαμ στο απλό:

Στο Γουίμπλεντον: το 1959, το 1960 και το 1964
Στο Αμερικανικό Όπεν: τα έτη 1959, 1963, 1964 και 1966

Δεν κέρδισε ποτέ το Ρολάν Γκαρός ή το Αυστραλιανό Όπεν στο απλό, φθάνοντας μόνο ως τους τελικούς, του μεν πρώτου το 1964, του δε δεύτερου το 1965.

Η Μπουένου απεβίωσε σε νοσοκομείο του Σάο Πάολο από σπάνιο είδος καρκίνου, σε ηλικία 78 ετών.

## Παραπομπές


## Εξωτερικοί σύνδεσμοι
* Η Μαρία Μπουένου στον ιστότοπο του International Tennis Hall of Fame
* Η Μπουένου στον ιστότοπο της Διεθνούς Ομοσπονδίας Αντισφαιρίσεως
* Η Μπουένου  στον ιστότοπο του Φεντ Καπ

Κατηγορία:Βραζιλιάνες αθλήτριες της αντισφαίρισης
Κατηγορία:Νικητές του Γουίμπλεντον
Κατηγορία:Νικητές του Αμερικανικού Όπεν
Αμβλυάνθοψη

Η **αμβλυάνθοψη** ή **αμβλυάνθοψις** (*Amblyanthopsis*) είναι γένος δικοτυλήδονων αειθαλών φυτών, που ανήκουν στην οικογένεια του κυκλάμινου, τα ηρανθοειδή Φυτρώνουν στη φύση σε μια ευρεία περιοχή της Νοτιοανατολικής Ασίας, που εκτείνεται από το Άσαμ των Ινδιών στους πρόποδες των Ιμαλαΐων, μέχρι τις Φιλιππίνες.

Σήμερα γίνονται γενικώς αποδεκτά τέσσερα είδη του γένους, τα εξής:

* *[[Amblyanthopsis bhotanica]]* (C.B.Clarke), Mez - αμβλυάνθοψη του Μπουτάν
* *Amblyanthopsis burmanica*, Y.H.Tan & H.B.Ding - αμβλυάνθοψη η βιρμανική
* *Amblyanthopsis membranacea* (Wall. ex A.DC.), Mez - αμβλυάνθοψη η μεμβρανοειδής
* *Amblyanthopsis philippinensis*, Mez - αμβλυάνθοψη των Φιλιππίνων

## Παραπομπές


Αμβλυανθοψη
Μαραθιάς Μαγνησίας

Ο **Μαραθιάς** είναι μικρός παραθαλάσσιος οικισμός αλλά και παραλία της Θεσσαλίας στο Πήλιο και την Περιφερειακή Ενότητα Μαγνησίας. 

## Γενικά στοιχεία
Ο Μαραθιάς βρίσκεται στο νότιο τμήμα της χερσονήσου και τα παράλια του Παγασητικού κόλπου στον όρμο Λιμνιώνα σε υψόμετρο 10 μέτρων. Απέχει περίπου 59 χιλιόμετρα ΝΑ. από τον Βόλο και περίπου 19 χιλιόμετρα Ν.-ΝΔ. από την Αργαλαστή (έδρα του δήμου). Η ακτή του Μαραθιά αποτελεί το βορειοανατολικό παράλιο τμήμα ενός ανοιχτού κόλπου μήκους 1,7 χιλιομέτρου, έχει βορειοδυτικό προσανατολισμό, μήκος 200 μέτρων, μέσο πλάτος 10 ενώ η παράκτια ζώνη και ο θαλάσσιος πυθμένας αποτελείται από βότσαλο.

Αναφέρεται επίσημα ως ξεχωριστός οικισμός για πρώτη φορά το 1981 να απογράφεται στην τότε κοινότητα Λαύκου. Σύμφωνα με το πρόγραμμα ''Καλλικράτης'', μαζί με τον Λαύκο, τους Αγίους Αποστόλους, τον Άγιο Ανδρέα, τα Κουκουλαίικα, το Μικρό και τη Χονδρή Άμμο αποτελούν την κοινότητα Λαύκου που υπάγεται στη Δημοτική Ενότητα Σηπιάδος του Δήμου Νοτίου Πηλίου και σύμφωνα με την απογραφή 2011 απογράφησαν 7 κάτοικοι.

## Παραπομπές


Κατηγορία:Χωριά της περιφερειακής ενότητας Μαγνησίας
Κατηγορία:Δήμος Νοτίου Πηλίου
Κουρτάκι Αργολίδας

Το **Κουρτάκι** είναι πεδινό χωριό του νομού Αργολίδας. Βρίσκεται σε υψόμετρο 18 μέτρων επάνω στον Αργολικό κάμπο, στον δρόμο που συνδέει την Τίρυνθα με την Ήρα. Αποτελεί την έδρα και μοναδικό οικισμό της κοινότητας Κουρτακίου που υπάγεται στην δημοτική ενότητα Άργους του δήμου Άργους - Μυκηνών της Περιφέρειας Πελοποννήσου. Στην απογραφή του 2021 είχε 229 μόνιμους κατοίκους. 

## Πληθυσμός
Το Κουρτάκι γνώρισε σημαντική πληθυσμιακή άνθηση την περίοδο 1879-1940 αλλά έκτοτε ο πληθυσμός του έχει μειωθεί ελαφρώς με σημαντικές αυξομειώσεις. 

## Παραπομπές


Κατηγορία:Χωριά της περιφερειακής ενότητας Αργολίδας
Κατηγορία:Δήμος Άργους - Μυκηνών
Φερνάντο Περάλτα

Ο **Φερνάντο Ροντρίγκο Περάλτα** (**', γενν. [[16 Δεκεμβρίου]] [[1979]], [[Λομάς ντε Ζαμόρα]], [[Επαρχία Μπουένος Άιρες]]) είναι [[Αργεντίνοι|Αργεντινός]] [[Σκάκι|σκακιστής]]. Το 2004 του απονεμήθηκε ο ανώτατος σκακιστικός τίτλος του [[Γκρανμαίτρ]].

== Βιογραφικά Στοιχεία ==

=== Αποτελέσματα Σκακιστικών Τουρνουά ===

==== Αποτελέσματα Σκακιστικών Ολυμπιάδων ====
[[Αρχείο:Peralta Fernando Barcelona 2010.jpg|μικρογραφία|Ο Φ. Περάλτα το [[2010]], αναμένοντας την έναρξη μιας παρτίδας.]]
Ο Φ. Περάλτα εκπροσώπησε την [[Αργεντινή]] σε αρκετές [[Σκακιστική Ολυμπιάδα|σκακιστικές Ολυμπιάδες]]. Τα αποτελέσματά του φαίνονται αναλυτικά στον παρακάτω πίνακα:


==== Αποτελέσματα Σκακιστικών Πρωταθλημάτων Αργεντινής ====
Ο Φ. Περάλτα συμμετείχε επανειλημμένα στο [[Σκακιστικό Πρωτάθλημα Αργεντινής]]. Παρακάτω παρουσιάζονται κάποια από τα καλύτερα αποτελέσματά του:

* ''2001:''  Κατέλαβε τη **δεύτερη θέση** στο πρωτάθλημα Αργεντινής, πίσω από τον [[Ρουμπέν Φελγκάερ]] (+6, =6, -1).
* ''2006:''  Αναδείχθηκε **πρωταθλητής Αργεντινής**, με δεύτερο τον [[Ρουμπέν Φελγκάερ]] (+7, =2, -1).
* ''2008:''  Κατέλαβε τη **δεύτερη θέση*' στο πρωτάθλημα Αργεντινής, πίσω από τον Ρουμπέν Φελγκάερ (7 βαθμοί σε 11 αγώνες). 

Επίσης, ο Περάλτα υπήρξε πρωταθλητής της Αργεντινής νέων στις ηλικιακές κατηγορίες *U14*, *U18* και *U20* αντίστοιχα.

==== Αποτελέσματα Άλλων Σκακιστικών Τουρνουά ====

* *1997:* Κατέλαβε την πρώτη θέση στο Παναμερικανικό Σκακιστικό Πρωτάθλημα.
* *1998:* Κατέλαβε την πρώτη θέση στο Παναμερικανικό Σκακιστικό Πρωτάθλημα.
* *1999:* Κατέλαβε την πρώτη θέση στο Παναμερικανικό Σκακιστικό Πρωτάθλημα.
* *2001:* Κατέλαβε την πρώτη θέση σε ένα τουρνουά στο [[Γκουιμαγιέν]] της [[Αργεντινή]].
* *2001:* Κατέλαβε την πρώτη θέση σε ένα τουρνουά στο [[Πούντα ντελ Έστε]].
* *2002:* Κατέλαβε την πρώτη θέση σε ένα τουρνουά στο [[Σάο Χοσέ]], κοντά στο [[Μαρ ντελ Πλάτα]].
* *2003:* Ισοβάθμισε στην πρώτη θέση σε ένα τουρνουά στο [[Σαντ Μπόι ντε Λιομπρεγκάτ]] (μαζί με τον [[Βίκτορ Μοσκαλένκο]]).
* *2006:* Κατέλαβε την πρώτη θέση σε ένα τουρνουά στην [[Ανδόρρα λα Βέλια]].
* *2007:* Κατέλαβε την πρώτη θέση σε ένα τουρνουά στην [[Αθήνα]], μαζί με τους [[Λεβάν Αροσίτζε]] και [[Τάμας Γκελασβίλι]].
* *2007:'' Συμμετείχε στο Παγκόσμιο Κύπελλο Σκακιού, αλλά έχασε στον πρώτο γύρο από τον Ερνέστο Ινάρκιεφ.

## Παραπομπές


Κατηγορία:Αργεντινοί σκακιστές
Βυζαντινός Πύργος Αγίου Βασιλείου

Ο **Βυζαντινός Πύργος Αγίου Βασιλείου** βρίσκεται στην νότια όχθη της λίμνης Κορώνειας και στο βορειοδυτικό τμήμα του χωριού. 
μικρογραφία|εναλλ.=Ο Βυζαντινός Πύργος Αγίου Βασιλείου σήμερα.|Ο Βυζαντινός Πύργος Αγίου Βασιλείου σήμερα.
## Πληροφορίες και αρχιτεκτονική

### Ενδεικτικές πληροφορίες
Ο πύργος, χρονολογείται στον 14ο αιώνα. Τα παλαιότερα χρόνια, σχετιζόταν με προϊόντα γεωργίας και αλιείας από την λίμνη, αλλά και από το ίδιο αλλά και τα γύρω χωριά και περιοχές, και όχι τόσο με την άμυνα του χωριού και της Θεσσαλονίκης. 

Έχει δύο εισόδους. Η πρώτη είσοδος βρίσκεται στην νότια μπροστινή μεριά του, ενώ η δεύτερη βρίσκεται ανατολικά. Η πόρτα για την είσοδο στον εσωτερικό χώρο του πύργου είναι κλειδωμένη για λόγους ασφαλείας. 

### Αρχιτεκτονικά
Το ύψος του φτάνει μόλις στα 15 μέτρα, και οι διαστάσεις του 10 επί 10 (10x10/10,5x10,5). Είναι χτισμένος με τούβλα, αλλά και με ασβεστοκονίαμα για συνδετικό υλικό. 

### Ζημιές, φθορές και αναστύλωση
Ο πύργος έχει υποστεί πάρα πολλές ζημιές και φθορές. Η πιο σοβαρή ζημιά προκλήθηκε από τον σεισμό που πραγματοποιήθηκε το 1978. Το 2008, το μνημείο άρχισε να αναστυλώνεται. 

## Το μνημείο σήμερα
Σήμερα, ο πύργος βρίσκεται σε άριστη κατάσταση. Τόσο αυτός, αλλά και τόσο και ο χώρος του. Είναι διαμορφωμένος κατάλληλα και με υψηλή ασφάλεια. Υπάρχει πάρκο και παιδικές χαρές στον χώρο του, όσο αυτός κοιτάει επιβλητικά την λίμνη. 

## Πηγές και παραπομπές
*Μαρία Τσιάπαλη, *Προϊσταμένη της ΕΦ.Α.ΠΕ.Θ.*
*ΑΡΧΑΙΟΛΟΓΙΚΟΝ ΔΕΛΤΙΟΝ, τευχ.64/Β2, 2008, (σ.891-894)


Κατηγορία:Δήμος Λαγκαδά
Κατηγορία:Πύργοι στην Ελλάδα
Κατηγορία:Βυζαντινή αρχιτεκτονική στη Θεσσαλονίκη
Χοσέ Γκέρσμαν

Ο **Χοσέ Γκέρσμαν** (**', γενν. [[11 Οκτωβρίου]] [[1916]], [[Σαν Σαλβαδόρ Έντρε Ρίος]] - [[1998]]) ήταν [[Αργεντίνοι|Αργεντινός]] [[Σκάκι|σκακιστής]].

== Βιογραφικά Στοιχεία ==

=== Αποτελέσματα Σκακιστικών Τουρνουά ===

==== Αποτελέσματα Σκακιστικών Πρωταθλημάτων Αργεντινής ====
Ο Χ. Γκέρσμαν συμμετείχε επανειλημμένα στο [[Σκακιστικό Πρωτάθλημα Αργεντινής]]. Στον παρακάτω πίνακα φαίνονται αναλυτικά τα αποτελέσματά του:

* ''1937:'' Κατέλαβε την **15η θέση** στο πρωτάθλημα Αργεντινής (+2, =6, -9). Νικητής αναδείχθηκε ο [[Γιάκομπο Μπολμποχάν]].
* ''1938:'' Κατέλαβε τη **18η θέση** στο πρωτάθλημα Αργεντινής (+5, =5, -11). Νικητής αναδείχθηκε ο [[Ρομπέρτο Γκράου]].
* ''1939:'' Κατέλαβε την **τέταρτη θέση** στο πρωτάθλημα Αργεντινής (+4, =4, -2). Νικητής αναδείχθηκε ο [[Κάρλος Μαντέρνα]].
* ''1940:'' Κατέλαβε τη **13η θέση** στο πρωτάθλημα Αργεντινής (+4, =2, -9). Νικητής αναδείχθηκε ο [[Κάρλος Γκιμάρντ]].

==== Αποτελέσματα Άλλων Σκακιστικών Τουρνουά ====

* ''1939:'' Ισοβάθμισε στη 9η - 10η θέση στο [[Σκακιστικό Τουρνουά Μπουένος Άιρες 1939]], με τον [[Φρανσίσκο Μπενκό]] (κέρδισε ο [[Μιγκέλ Νάιντορφ]]).
* ''1963:'' Κατέλαβε την 7η θέση στο τουρνουά **YMCA''' στο Μπουένος Άιρες (κέρδισε ο Όσκαρ Πάννο).

## Παραπομπές


Κατηγορία:Αργεντινοί σκακιστές
Αγιούζ

240px|μικρογραφία|Το φύλλωμα του δασοπονικού είδους Triplochiton scheroxylon
Το **Αγιούζ** (Ayous), επίσης γνωστό με τη βοτανική ονομασία ***Triplochiton scleroxylon***, είναι δασοπονικό δέντρο του γένους *Triplochiton* της οικογένειας *Malvaceae*. Η ξυλεία που παράγεται από το δέντρο αυτό είναι γνωστή με τα ονόματα *African whitewood, abachi, obeche* (στη Νιγηρία), *wawa* (στην Γκάνα), *ayous* (στο Καμερούν) και *sambawawa* (στην Ακτή του Ελεφαντοστού). Στην Ελλάδα η ξυλεία κυκλοφορεί ευρέως σε ποικίλες χρήσεις με τις ονομασίες: *obeche*, *ayous*.

## Εξάπλωση
Τα δάση του είδους αυτού εξαπλώνονται στις τροπικές περιοχές της Δυτικής Αφρικής και της Κεντρικής Αφρικής.

## Χρήσεις
[αριστερά|220px|μικρογραφία| Εργάτες πριστηρίου ψεκάζουν κορμοτεμάχια του είδους ''ayous/obeche'' με ισχυρό εντομοκτόνο ([γαμμαξένιο) για να τα προστατεύσουν από καταστρεπτικά ξυλοφάγα έντομα.]]
Η ξυλεία που παράγεται έχει ανοιχτό κίτρινο χρώμα. Είναι χαμηλής βιολογικής ανθεκτικότητας και προορίζεται αποκλειστικά για εσωτερικές κατασκευές. Το ξύλο είναι πολύ μαλακό έως μαλακό, και χαρακτηρίζεται ως ελαφρύ στα πλατύφυλλα είδη (*σκληρή ξυλεία*).
right|280px|μικρογραφία|Εμφάνιση της ξυλείας ''ayous.''
Η ξυλεία χρησιμοποιείται για την παραγωγή καπλαμά, επίπλων, όπως και για κορνίζες και καλούπια. Χρησιμοποιείται επίσης από κατασκευαστές κιθάρας. Οι εταιρείες μουσικών οργάνων *Gibson* και *Fender Japan* έχουν αξιοποιήσει το ξύλο αυτό για την κατασκευή ηλεκτρικών ξύλινων κιθάρων, σε περιορισμένη έκδοση.

Το δέντρο *Αγιούζ* αποτελεί το ίδιο φωλιά - καταφύγιο του αφρικανικού μεταξοσκώληκα, *Anaphe venata*, του οποίου οι κάμπιες τρέφονται με τα φύλλα και περιστρέφουν τα κουκούλια που στη συνέχεια χρησιμοποιούνται για την κατασκευή μεταξιού.

Η ξυλεία του αξιοποιείται στο φυσικό της περιβάλλον, με αρκετές συγκομιδές σε δασικά οικοσυστήματα να μην είναι αειφορικής διαχείρισης, σε ορισμένες περιοχές. Ωστόσο, σήμερα το είδος παραμένει ταξινομημένο ως *«χαμηλής ανησυχίας»* στην κόκκινη λίστα της *IUCN*.

## Περαιτέρω μελέτη
* CIRAD (France) - ''Ayous''
* ''«Δομή ξύλου»'' του δρ. Γ. Μαντάνη, Πανεπιστήμιο Θεσσαλίας (''Ayous''), σελ. 138
* ''Obeche'' - ''wood-database.com''

## Πηγές


Κατηγορία:Τροπικά δάση
Κατηγορία:Ξύλο
Κατηγορία:Είδη ξύλου
Τζος Μπρόλιν

Ο **Τζος Τζέιμς Μπρόλιν** (*Josh Brolin*, 12 Φεβρουαρίου 1968) είναι Αμερικάνος ηθοποιός. Έχει αποδεχτεί πολλά βραβεία, συμπεριλαμβανόμενα ένα Critic's Choice Movie Award και μια υποψηφιότητα για Όσκαρ. 

Πιο γνωστός είναι για τον ρόλο του σε ταινίες όπως τα *[[Γκούνις: Το Κυνήγι της Μεγάλης Περιπέτειας]]*, **', ''[[Χαίρε, Καίσαρ!]]'', ''[[Deadpool 2]]'', [[Dune (ταινία, 2021)|''Dune'']] και **'. Έπαιξε τον υπερκακό των Marvel Comics Θάνος στο Κινηματογραφικό Σύμπαν της Marvel ξεκινώντας με μικρές εμφανίσεις στις ταινίες ''Φύλακες του Γαλαξία'' και *[[Εκδικητές: Η Εποχή του Ultron]]*, ενώ είχε πρωταγωνιστικό ρόλο στις ταινίες *[[Εκδικητές: Ο Πόλεμος της Αιωνιότητας]]* και *[[Εκδικητές: Η Τελευταία Πράξη]]*. Το 2021 επέστρεψε για μια τελευταία φορά να χαρίσει την φωνή του Θάνος στην σειρά κινουμένων σχεδίων *[[What If...?]]*.

## Παραπομπές


Κατηγορία:Αμερικανοί ηθοποιοί
Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Κατηγορία:Αμερικανοί ηθοποιοί θεάτρου
Λινδάνιο

Το **λινδάνιο** (αγγλ. *lindane*), επίσης γνωστό και ως ***γ-εξαχλωροκυκλοεξάνιο*** (**γ-HCH**), ***γαμμαξένιο*** ή ***γαμμαλίνη*** είναι οργανοχλωρική χημική (καρκινογόνος) ένωση, που αποτελεί ισομερές του εξαχλωροκυκλοεξανίου και έχει χρησιμοποιηθεί -παλαιότερα- ως εντομοκτόνο στη γεωργία αλλά και ως φαρμακευτικό σκεύασμα για ψείρες και ψώρα.

Είναι νευροτοξίνη που παρεμβαίνει στη λειτουργία του νευροδιαβιβαστή GABA αλληλεπιδρώντας με το σύμπλεγμα υποδοχέα GABA - κανάλι χλωρίου στη θέση δέσμευσης της πικροτοξίνης. Για τον άνθρωπο είναι επικίνδυνη ένωση, αφού έχει αποδειχθεί ότι το λινδάνιο επηρεάζει το νευρικό σύστημα, το συκώτι και τα νεφρά και είναι καρκινογόνος ένωση. Δεν είναι ακόμη σαφές εάν το γαμμαξένιο είναι ενδοκρινικός διαταράκτης.

Ο Παγκόσμιος Οργανισμός Υγείας το ταξινομεί ως «μετρίως επικίνδυνο» και το διεθνές εμπόριο του περιορίζεται και ρυθμίζεται βάσει της Σύμβασης του Ρότερνταμ για την προηγούμενη έκδοση-οδηγία. 

Το 2009, η παραγωγή και η γεωργική χρήση του λινδανίου **απαγορεύτηκε** βάσει της Σύμβασης της Στοκχόλμης για τους έμμονους οργανικούς ρύπους.   Μια ειδική εξαίρεση από αυτήν την απαγόρευση επιτρέπει να χρησιμοποιείται -ακόμη- ως δεύτερης γραμμής φαρμακευτική θεραπεία για τις ψείρες και την ψώρα.

## Παραπομπές


Κατηγορία:Εντομοκτόνα
Κατηγορία:Καρκινογόνα
Μορτιά Μαγνησίας

Η **Μορτιά** είναι πολύ μικρός παραθαλάσσιος οικισμός της Θεσσαλίας στο Πήλιο και την Περιφερειακή Ενότητα Μαγνησίας. 

## Γενικά στοιχεία
Η Μορτιά βρίσκεται στο νότιο τμήμα της χερσονήσου Πηλίου, στα παράλια του Αιγαίου πελάγους σε υψόμετρο 98 μέτρων. Απέχει περίπου 63 χιλιόμετρα ΝΑ. από τον Βόλο και περίπου 23 χιλιόμετρα Α.-ΝΑ. από την Αργαλαστή (έδρα του δήμου - μέσω Προμυρίου ). Ο οικισμός είναι γνωστό στην περιοχή για την παραλία Μουρτιά, απέναντι από τη Σκιάθο, όπου είναι τα "Λουμπάρδα", κοκκινόχρωμοι βραχώδεις σχηματισμοί μέσα στη θάλασσα. 

Ως ξεχωριστός οικισμός αναφέρεται επίσημα για πρώτη φορά το 1971 να απογράφεται στην τότε κοινότητα Προμυρίου. Σύμφωνα με το πρόγραμμα ''Καλλικράτης'' ανήκει στην κοινότητα Προμυρίου που υπάγεται στη Δημοτική Ενότητα Σηπιάδος του Δήμου Νοτίου Πηλίου και σύμφωνα με την απογραφή 2011 απογράφησαν 30 κάτοικοι. Στην περιοχή βρίσκεται και ο ιερός ναός του Αγίου Ευσταθίου που γιορτάζει στις 21 Σεπτεμβρίου καθώς επίσης και το εξωκλήσι του Αγίου Λουκά του Ιατρού.

## Παραπομπές


Κατηγορία:Χωριά της περιφερειακής ενότητας Μαγνησίας
Κατηγορία:Δήμος Νοτίου Πηλίου
Ερείκη η δενδρώδης

μικρογραφία|Ερείκη η δενδρώδης (''Erica arborea''), Περιοχή Παλαιού Παντελεήμονα, Κάτω Όλυμπος, Πιερία, 16-4-2022
Η Ερείκη η δενδρώδης ή ανοιξιάτικο ρείκι (επιστ. ονομασία *Erica arborea*) ανήκει στην οικογένεια των Ερεικιδών (ERICACEAE) στην οποία ανήκουν επίσης οι κουμαριές και τα ροδόδενδρα.  

## Γεωγραφική κατανομή
Είδος στενομεσογειακό που απαντά σ’ όλη την Ελλάδα σε υψόμετρο μέχρι 900μ. Αποτελεί ένα από τα χαρακτηριστικά είδη της μακίας βλάστησης. 

## Περιγραφή
Είναι συνήθως θάμνος ύψους 1-3 μ. με φύλλα μικρά γραμμοειδή διατεταγμένα σε σπονδύλους ανά 4. Aνθίζει την άνοιξη (Μάρτιο-Μάιο) και τα άνθη είναι μικρά, λευκά και εύοσμα.  

## Χρήσεις
Είναι σημαντικό φυτό για την μελισσοκομία, ενώ το ξύλο από τις ρίζες και τα κατώτερα μέρη του φυτού, εξαιρετικά σκληρό και ανθεκτικό στην καύση, χρησιμοποιείται για την κατασκευή καπνοσυρίγγων.  

## Πηγές

* Παπιομύτογλου Β. 2006, Αγριολούλουδα της Ελλάδας.
* Φοίτος Δ. & Καμάρη Γ. 2009, Μαθήματα Γεωβοτανικής, Εκδόσεις Πανεπιστημίου Πατρών.
* Φυτολογία 2006, Εκδοτική Αθηνών.
* Lafranchis T. & Sfikas G. 2001, Flowers of Greece (Vol. II).
* Pignatti S. 1982, Flora d’ Italia (Vol. II).
* Strid A. 1980, Φυτά του Ολύμπου.

## Εξωτερικοί σύνδεσμοι

* ...

* ...

## Παραπομπές

Κατηγορία:Ελληνική χλωρίδα
Κατηγορία:Ερεικοειδή
Κατηγορία:Μακία βλάστηση
Κουκουλαίικα Μαγνησίας

Τα **Κουκουλαίικα** είναι μικρός παραθαλάσσιος οικισμός της Θεσσαλίας στο Πήλιο και την Περιφερειακή Ενότητα Μαγνησίας.

## Γενικά στοιχεία
Τα Κουκουλαίικα βρίσκονται στο νότιο τμήμα της χερσονήσου, στα παράλια του Παγασητικού κόλπου και τον Όρμο Βαλτούδι, απέναντι από το νότιο άκρο της νησίδας Αλατάς. Απέχουν περίπου 56 χιλιόμετρα ΝΑ. από τον Βόλο και περίπου 16 χιλιόμετρα Ν.-ΝΔ. από την Αργαλαστή (έδρα του δήμου). Έχει λίγους μόνιμους κατοίκους αλλά υπάρχουν αρκετές εξοχικές κατοικίες. Ως ξεχωριστός οικισμός αναφέρονται επίσημα για πρώτη φορά το 1961 να απογράφεται στην τότε κοινότητα Λαύκου. Σύμφωνα με το πρόγραμμα ''Καλλικράτης'' ανήκει στην κοινότητα Προμυρίου που υπάγεται στη Δημοτική Ενότητα Σηπιάδος του Δήμου Νοτίου Πηλίου και σύμφωνα με την απογραφή 2011 απογράφησαν 5 κάτοικοι.

## Παραπομπές


Κατηγορία:Χωριά της περιφερειακής ενότητας Μαγνησίας
Κατηγορία:Δήμος Νοτίου Πηλίου
Χαλυβουργείο Αζοβστάλ

Ο **Μεταλλουργικός Συνεταιρισμός Azovstal** είναι μια από τις μεγαλύτερες εταιρείες έλασης χάλυβα στην Ουκρανία.

## Ιστορικό

Ιδρύθηκε το 1930 με απόφαση του Προεδρείου του Ανώτατου Σοβιέτ της Εθνικής Οικονομίας στη Μαριούπολη και τέθηκε σε λειτουργία τρία έτη αργότερα. Τον Ιανουάριο του 1935, τέθηκε σε λειτουργία η παραγωγή χάλυβα στο Azovstal, ο πρώτος στην ΕΣΣΔ ανακλινόμενος κλίβανος ανοιχτής εστίας 250t τέθηκε σε λειτουργία

Κατά τη διάρκεια του Β' Παγκοσμίου Πολέμου, όταν η Γερμανία κατέλαβε την πόλη, σταμάτησε να λειτουργεί και ετέθη σε λειτουργία ξανά το 1943 όταν απελευθερώθηκε η πόλη και το εργοστάσιο ανοικοδομήθηκε.

Το 2005, το εργοστάσιο παρήγαγε 5,906 εκατομμύρια τόνους χάλυβα.

Τον Μάρτιο του 2022, κατά την πολιορκία της πόλης, οι υποδομές υπέστησαν σοβαρές ζημίες, με τον Ουκρανό βουλευτή Serhiy Taruta να δηλώνει ότι οι ρωσικές δυνάμεις είχαν «πρακτικά καταστρέψει το εργοστάσιο».

Στις 16 Απριλίου, έγινε ο τελευταίος θύλακας αντίστασης στην πολιορκία. Οι ρωσικές δυνάμεις έδωσαν στους υπερασπιστές μέχρι τις 6 το πρωί ώρα Μόσχας στις 17 Απριλίου διορία να παραδοθούν. Η Ρωσία ισχυρίστηκε ότι αν άφηναν πίσω τα όπλα τους θα εγγυόνταν τη ζωή τους. Το τελεσίγραφο απορρίφθηκε.

Στις 17 Μαΐου 2022 μετά από εβδομάδες αντίστασης οι τελευταίοι υπερασπιστές του αζοφσταλ παραδόθηκαν στις ρωσικές δυνάμεις. Πλέον οι Ρώσοι έχουν υπό τον έλεγχο τους ολόκληρη τη Μαριούπολη.

## Παραπομπές


Κατηγορία:Ρωσική εισβολή στην Ουκρανία (2022)
Κατηγορία:Μαριούπολη
Zero COVID

Ως **Zero-COVID**,  είναι γνωστή η πολιτική δημόσιας υγείας που έχει εφαρμοστεί από ορισμένες χώρες κατά τη διάρκεια της πανδημίας COVID-19. Έχει χαρακτηριστεί ως μια στρατηγική «ελέγχου και μέγιστης καταστολής». Περιλαμβάνει τη χρήση μέτρων δημόσιας υγείας όπως η ανίχνευση επαφών, οι μαζικοί έλεγχοι και την απομόνωση. Ο στόχος της στρατηγικής είναι να επαναφέρει την περιοχή σε μηδενικές νέες μολύνσεις ώστε να επιστρέψει η οικονομική δραστηριότητα.

## Παραπομπές


Κατηγορία:Πανδημία COVID-19
Ολική άλεση

μικρογραφία|327x327εσ|Εικονογράφηση και σύνθεση του πυρήνα του σίτου. Στην εικόνα είναι εμφανές το περισπέρμιο ή πίτουρο (bran), το ενδοσπέρμιο (endosperm), και το φύτρο (germ). Μετά την επεξεργασία, αυτό που καταναλώνεται είναι το ενδοσπέρμιο, ενώ όλα τα υπόλοιπα απομακρύνονται.
**Ολική άλεση** ονομάζεται η διαδικασία άλεσης ολόκληρου του καρπού ενός δημητριακού και ψευδοδημητριακού που περιέχει το περισπέρμιο (πίτουρο), το ενδοσπέρμιο, και το φύτρο, σε αντίθεση με τα επεξεργασμένα δημητριακά, τα οποία διατηρούν μόνο το ενδοσπέρμιο.

Ως μέρος υγιεινής διατροφής, η κατανάλωση δημητριακών ολικής αλέσεως σχετίζεται με χαμηλότερο κίνδυνο αρκετών ασθενειών. Τα δημητριακά ολικής αλέσεως είναι πηγή υδατανθράκων, πολλαπλών θρεπτικών συστατικών και διαιτητικών ινών.

Τα δημητριακά ολικής αλέσεως είναι πηγή πολλαπλών θρεπτικών συστατικών και διαιτητικών ινών, που συνίσταται για παιδιά και ενήλικες σε πολλές καθημερινές μερίδες που περιέχουν ποικιλία τροφών που πληρούν κριτήρια πλούσια σε δημητριακά ολικής αλέσεως. 

Οι πρωτεΐνες των δημητριακών έχουν χαμηλή ποιότητα, λόγω ελλείψεων σε απαραίτητα αμινοξέα, κυρίως λυσίνη. Η συμπλήρωση δημητριακών με πρωτεΐνες από άλλες πηγές τροφίμων (κυρίως όσπρια) χρησιμοποιείται συνήθως για την αντιστάθμιση αυτής της ανεπάρκειας, καθώς ο περιορισμός ενός μόνο βασικού αμινοξέος προκαλεί τη διάσπαση και την απέκκριση των άλλων, κάτι που είναι ιδιαίτερα σημαντικό κατά τη διάρκεια ανάπτυξης. Αντίθετα, οι πρωτεΐνες των ψευδοδημητριακών έχουν υψηλή θρεπτική αξία, κοντά σε αυτές της καζεΐνης (η κύρια πρωτεΐνη του γάλακτος). 


Αρχείο:Reis - Sorte C roh.jpg|Αφρικανικό ρύζι (ποικ. Oryza glaberrima) με τον μη βρώσιμο φλοιό του.
Αρχείο:Reis - Sorte C voll.jpg|Το ίδιο ρύζι, ξεφλουδισμένο (ρύζι ολικής αλέσεως, το χρώμα ποικίλλει ανάλογα με την ποικιλία).
Αρχείο:Reis - Sorte C weiss.jpg|Το ίδιο ρύζι, με σχεδόν όλο το πίτουρο και το φύτρο να έχουν αφαιρεθεί για να γίνει το λευκό ρύζι.
 

## Παραπομπές


Κατηγορία:Δημητριακά
Αυτή η νύχτα μένει (ταινία)

Το ***Αυτή η νύχτα μένει*** είναι ελληνική αισθηματική-κοινωνική ταινία σε σκηνοθεσία Νίκου Παναγιωτόπουλου και σενάριο του ίδιου και του Θάνου Αλεξανδρή. Η ταινία, που κυκλοφόρησε στις 7 Ιανουαρίου 2000, βασίστηκε στο ομώνυμο βιβλίο του Θάνου Αλεξανδρή. Πρωταγωνιστούν ο Νίκος Κουρής και η Αθηνά Μαξίμου. Κέρδισε έξι βραβεία στα Ελληνικά Κρατικά Βραβεία Κινηματογράφου.

## Πλοκή
Ο Ανδρέας και η Στέλλα είναι δυο νέα παιδιά, στο ξεκίνημα της νέας χιλιετίας, με μοναδικό κοινό στοιχείο τον έρωτά τους. Ο Ανδρέας αρκείται στο ψιλικατζίδικό του. Η Στέλλα φιλοδοξεί να γίνει σπουδαία τραγουδίστρια, να δει το όνομα της στις μαρκίζες των μαγαζιών της παραλιακής και να βγάλει δίσκο. Για τον Ανδρέα η παρουσία και μόνο της Στέλλας είναι αρκετή, για εκείνη όμως η καριέρα έχει προτεραιότητα απέναντι στον έρωτα. Όταν η Στέλλα φεύγει για την επαρχία, αφού από κάπου πρέπει να κάνει την αρχή, ο Ανδρέας αποφασίζει να οργώσει τα σκυλάδικα της Βόρειας Ελλάδας για να τη βρει και να τη φέρει πίσω, περιπλανώμενος στα μέρη της νυχτερινής διασκέδασης. Σύντομα η Στέλλα απογοητεύεται από τους ανθρώπους της νυχτερινής ζωής και επιστρέφει στον Ανδρέα.

## Διανομή ρόλων
* Νίκος Κουρής ως Ανδρέας**'
* [[Αθηνά Μαξίμου]] ως Στέλλα**'
* Ζωή Ναλμπάντη ως Τζίνα
* Κώστας Μαρκόπουλος ως πυγμάχος
* Θανάσης Βισκαδουράκης ως Μίλτος
* Γιάννης Ροζάκης ως καθηγητής
* Γιώργος Διαλεγμένος ως Ποντίκας
* Φωτεινή Μπαξεβάνη ως Ρίτσα
* Τάκης Σπυριδάκης ως μπουζουξής
* Νίκος Κουρουκλής ως μπάρμαν
* Λαέρτης Βασιλείου ως Αλβανός κλέφτης
* Γεράσιμος Γεννατάς ως παλιός φίλος της Στέλλας
* Νίκος Αλατζάς ως πελάτης
* Γιάννης Αστρακάκης ως μπάρμαν τρένου
* Ράνια Θρασκιά ως πελάτισσα στην καντίνα

## Υποδοχή
### Κριτικές
Ο κριτικός κινηματογράφου Σταύρος Γανωτής έδωσε στην ταινία τρία απο τα πέντε αστέρια του σε μια κριτική που δημοσιεύθηκε στις 5 Ιανουαρίου 2009 αναφέροντας μεταξύ άλλων πως: 
 

### Διακρίσεις

#### Βραβεία
Φεστιβάλ Κινηματογράφου Θεσσαλονίκης 2000:
*Bραβείο ερμηνείας πρώτου γυναικείου ρόλου: Αθηνά Μαξίμου
*Bραβείο ερμηνείας δεύτερου γυναικείου ρόλου: Ζωή Ναλμπάντη
*Bραβείο μουσικής: Σταμάτης Κραουνάκης
*Bραβείο ήχου for best sound: Mαρίνος Aθανασόπουλος
*Bραβείο σκηνογραφίας: Γιώργος Ανδριτσόγιαννος
*Δεύτερο βραβείο ταινίας μυθοπλασίας: Νίκος Παναγιωτόπουλος

#### Υποψηφιότητα
*2000: Διεθνές Φεστιβάλ Κινηματογράφου Καΐρου για τη Χρυσή Πυραμίδα

## Παραπομπές


## Εξωτερικοί σύνδεσμοι
* 
* 

Κατηγορία:Ταινίες του 2000
Κατηγορία:Ελληνικές αισθηματικές ταινίες
Κατηγορία:Ελληνόφωνες ταινίες
Κατηγορία:Ταινίες γυρισμένες στην Ελλάδα
Κατηγορία:Κινηματογραφικές ταινίες βασισμένες σε λογοτεχνικά έργα
Κατηγορία:Ταινίες παραγωγής Ελληνικού Κέντρου Κινηματογράφου
Κατηγορία:Ταινίες τοποθετημένες στην Ελλάδα
Κατηγορία:Ταινίες με μουσική σύνθεση Σταμάτη Κραουνάκη
Κατηγορία:Ελληνικές ταινίες της δεκαετίας 2000
Πλατανιά Μαγνησίας

Η **Πλατανιά** ή ο **Πλατανιάς** είναι παραθαλλάσιος οικισμός της Θεσσαλίας στο Πήλιο και την Περιφερειακή Ενότητα Μαγνησίας.

## Γεωγραφικά στοιχεία
Η Πλατανιά βρίσκεται στο νότιο τμήμα της χερσονήσου, στα παράλια του Αιγαίου πελάγους απέναντι από τη Σκιάθο και την Εύβοια σε υψόμετρο 13 μέτρων. Απέχει περίπου 60 χιλιόμετρα ΝΑ. από τον Βόλο και περίπου 20 χιλιόμετρα Ν.-ΝΑ. από την Αργαλαστή (έδρα του δήμου) και 6 χιλιόμετρα από το Προμύρι, του οποίου είναι το επίνειο. Το χωριό είναι αμφιθεατρικά κτισμένο κατά μήκος της παραλίας του καιυπάρχουν αρκετά τουριστικά καταλύματα (ενοικιαζόμενα, καμπινγκ) καθώς κέντρα εστίασης. Παλιό ψαροχώρι, αποτελεί τουριστικό προορισμό της περιοχής και διαθέτει μικρό λιμανάκι, το οποίο είναι αλιευτικό καταφύγιο, ενώ μέσω ενός μονοπατιού (800 μέτρα) η παραλία της ενώνεται με αυτή του γειτονικού οικισμού Μικρό.

Μετά την απελευθέρωση της Θεσσαλίας, αναφέρεται επίσημα για πρώτη φορά το 1889 στο ΦΕΚ 251Α - 04/10/1889 να προσαρτάται στον τότε δήμο Σηπιάδος. Το 1913 με το ΦΕΚ 201Α - 10/10/1913 αποσπάσθηκε από την κοινότητα Λαύκου και προσαρτήθηκε στην κοινότητα Προμυρίου. Σύμφωνα με το πρόγραμμα ''Καλλικράτης'' ανήκει στην κοινότητα Προμυρίου που υπάγεται στη Δημοτική Ενότητα Σηπιάδος του Δήμου Νοτίου Πηλίου και σύμφωνα με την απογραφή 2011 έχει 141 κατοίκους.

## Εξωτερικοί σύνδεσμοι
* Ο Πλατανιάς (Ν.Μαγνησίας) ΑΝΩΘΕΝ στο https://www.youtube.com/

## Παραπομπές


Κατηγορία:Χωριά της περιφερειακής ενότητας Μαγνησίας
Κατηγορία:Δήμος Νοτίου Πηλίου
Αιγκ

Ο **Αιγκ** (γαλλ. *Aigues*, *Aigue*, *Aygues* ή και *Eygues*) είναι ποταμός της νότιας Γαλλίας, αριστερός παραπόταμος του Ροδανού με μήκος 113,7 χιλιόμετρα. Πηγάζει σε υψόμετρο περίπου 1.140 μέτρα, από το βουνό Μποσαίν του ορεινού όγκου των Μπαρονί, και διέρχεται από τους Νομούς Ντρομ, Ωτ-Αλπ και Βωκλύζ. Στις όχθες του είναι κτισμένα τα χωριά Βερκλώζ, Σαΰν και Σαιν-Μωρίς-συρ-Αιγκ (*Saint-Maurice-sur-Eygues*, όπου διασώζεται και η παραπάνω γραφή *Eygues* για την ονομασία του ποταμού), καθώς και η κωμόπολη Νυόνς. Ο Αιγκ εκβάλλει στον Ροδανό στο ύψος της κωμοπόλεως Καντρούς, σε θέση με υψόμετρο 26 μέτρα και γεωγραφικές συντεταγμένες 44°05΄23΄΄ Βόρειο πλάτος και 4°44΄12΄΄ Ανατολικό μήκος. Η λεκάνη απορροής του έχει έκταση 1.012 τετραγωνικά χιλιόμετρα και δίνει στον ποταμό μέση παροχή στο υδρολογικό έτος 6,22 κυβικά μέτρα ανά δευτερόλεπτο. Από τους παραπόταμους του ίδιου του Αιγκ αξιοσημείωτοι είναι ο Λωζόν (αριστερός) και οι Ουλ και Μπεντρί (δεξιοί).

## Παραπομπές


## Πηγές
* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 2, σελ. 570

Αιγκ
Λούντβιχ Άιγκιντι

Ο **Λούντβιχ Καρλ Τζέιμς Άιγκιντι** (*Ludwig Karl James Aegidi*, 10 Απριλίου 1825 &ndash; 20 Νοεμβρίου 1901), γνωστός και με το ψευδώνυμο «Χέλφενστάιν» (*Ludwig Helfenstein*) ήταν Γερμανός πανεπιστημιακός νομικός και πολιτικός.

Ο Άιγκιντι γεννήθηκε στην πόλη Τίλσιτ της Πρωσίας, το σημερινό Σοβιέτσκ της Ρωσίας, από Πρώσο πατέρα και Αγγλίδα μητέρα. Στα νιάτα του υπήρξε πρωτοπόρος στην ίδρυση των φοιτητικών ενώσεων με εθνικιστικό και φιλελεύθερο προσανατολισμό, που αποκλήθηκαν *Burschenschaften*. Αργότερα διετέλεσε καθηγητής της Νομικής στα πανεπιστήμια των πόλεων Έρλανγκεν, Βόννης και Βερολίνου. Πολιτικά δραστηριοποιήθηκε με το «Ελεύθερο Συντηρητικό Κόμμα», του οποίου ήταν βουλευτής το 1867-1868. Συνέγραψε επίσης διάφορα ιστορικά έργα και μεταξύ των ετών 1861 και 1871 δημοσίευσε τα «Κρατικά Αρχεία» (*Das Staatsarchiv*) μαζί με τον Άλφρεντ Κλάουχολντ.

Ο Άιγκιντι απεβίωσε στο Βερολίνο σε ηλικία 76 ετών.

## Παραπομπές


## Πηγές
* Το λήμμα «Άιγκιντι Λουδοβίκος Κάρολος» στη *Νέα Ελληνική Εγκυκλοπαίδεια* «Χάρη Πάτση», τόμος 2, σελ. 570

Κατηγορία:Γερμανοί νομικοί
Κατηγορία:Πρώσοι πολιτικοί
Μαρκ Έικενσαϊντ

Ο **Μαρκ Έικενσαϊντ** (αγγλ. *Mark Akenside*, 9 Νοεμβρίου 1721 &ndash; 23 Ιουνίου 1770) ήταν Άγγλος ποιητής και ιατρός.

## Βιογραφικά στοιχεία
Ο Έικενσαϊντ γεννήθηκε στο Νιούκασλ της Αγγλίας και ήταν γιος κρεοπώλη. Από μια πληγή από τον μπαλτά του πατέρα του κούτσαινε ελαφρώς σε όλη τη ζωή του. Στάλθηκε το 1739 στο Πανεπιστήμιο του Εδιμβούργου και σπούδασε θεολογία, με προοπτική να γίνει εφημέριος. Είχε ήδη δημοσιεύσει στο περιοδικό *Gentleman's Magazine* το ποίημα «The Virtuoso», με υπότιτλο «μια μίμηση του ύφους και του στίχου του Σπένσερ» (1737).

Μετά μόλις ένα εξάμηνο ως φοιτητής της θεολογίας, ο Έικενσαϊντ άλλαξε τμήμα και άρχισε να σπουδάζει ιατρική. Εκλέχθηκε μέλος της Ιατρικής Εταιρείας του Εδιμβούργου το 1740. Οι φιλοδοξίες του ωστόσο βρίσκονταν ήδη πέρα από την ιατρική, με το ταλέντο του ως ρήτορα να του δίνει ελπίδες για είσοδο στο κοινοβούλιο. Το 1740 εξέδωσε την «Ωδή στο Χειμερινό Ηλιοστάσιο» σε μια συλλογή ποιημάτων.

Σε μια επίσκεψή του στο Μόρπεθ της βόρειας Αγγλίας το 1738, ο Έικενσαϊντ είχε την ιδέα για το διδακτικό του ποίημα *Οι απολαύσεις της φαντασίας* (*The Pleasures of the Imagination*), που έγινε ευμενώς δεκτό και αργότερα περιγράφηκε ως «μεγάλης ομορφιάς μέσα στον πλούτο του των περιγραφών και της γλώσσας», και ως διακρινόμενο «για τη δύναμη και τραχύτητα του ύφους του». Αργότερα μεταφράσθηκε και σε ξένες γλώσσες.

Το 1741 ο Έικενσαϊντ επέστρεψε στην Αγγλία, αλλά είναι αμφίβολο αν εξάσκησε την ιατρική στο Νιούκασλ ή στο Νορθάμπτον όπου εγκαταστάθηκε αρχικώς.. Το 1744 δημοσίευσε το δεύτερο σημαντικό έργο του, το πολιτικό ποίημα «Επιστολή προς τον Κούριον» (*Epistle to Curio*), όπου κατήγγελλε τον Ουίλιαμ Πάλτνυ (μετέπειτα κόμη του Μπαθ) για εγκατάλειψη των φιλελεύθερων αρχών του και προσκόλληση στην κυβέρνηση.

Πέρα από την ποίηση, ο Έικενσαϊντ ήταν ένας ικανός και με πολλές γνώσεις ιατρός. Το 1754 έγινε εταίρος του Βασιλικού Κολεγίου Ιατρών, ενώ τον Ιανουάριο 1759 διορίσθηκε βοηθός ιατρός και δύο μήνες αργότερα βασικός ιατρός στο νοσοκομείο Christ's Hospital. Με την άνοδο στον θρόνο του βασιλέως Γεωργίου Γ΄ ο Έικενσαϊντ άλλαξε πολιτική στάση και η υιοθέτηση εκ μέρους του των αρχών των Τόρυδων ανταμείφθηκε με τον διορισμό του στη θέση του ιατρού της Βασιλίσσης.

Ο Έικενσαϊντ πέθανε από άγνωστη αιτία σε ηλικία 48 ετών στο σπίτι του στην παλαιά Οδό Μπέρλινγκτον, όπου ζούσε τα τελευταία οκτώ έτη.

## Παραπομπές


## Πηγές
* Το λήμμα «Αίηκενσαϊντ Μάρκος» στη *Νέα Ελληνική Εγκυκλοπαίδεια* «Χάρη Πάτση», τόμος 2, σελ. 675
* 

Κατηγορία:Άγγλοι ποιητές
Κατηγορία:Άγγλοι ιατροί
Κατηγορία:Απόφοιτοι του Πανεπιστημίου του Εδιμβούργου
Αιγινητία

Η **αιγινητία** (*Aeginetia*) είναι γένος δικοτυλήδονων φυτών, κυρίως παρασιτικών, που φύονται στη φύση περισσότερο στις τροπικές χώρες της Ασίας, σε νησιά της Ινδονησίας, στην Ιαπωνία, στις Φιλιππίνες, αλλά και στο Καμερούν της Αφρικής.

Η ονομασία του γένους δόθηκε από τον πατέρα των ονομασιών ζώων και φυτών Κάρολο Λινναίο προς τιμή του Παύλου του Αιγινήτη (περ. 625 – περ. 690 μ.Χ.), ενός Έλληνα Βυζαντινού ιατρού, που συνέταξε ιατρική εγκυκλοπαίδεια. Η αιγινητία περιγράφηκε για πρώτη φορά επιστημονικώς από τον Λινναίο στο βιβλίο του *[[Species Plantarum]]*, που εκδόθηκε το 1753, στη σελίδα 632.

## Είδη
Σήμερα (Μάιος του 2020) αναγνωρίζονται γενικώς τα εξής οκτώ είδη αιγινητίας:

* *Aeginetia acaulis* (Roxb.), Walp.
* *[[Aeginetia flava]]*, J.Parn. - «αιγινητία η κίτρινη»
* *[[Aeginetia indica]]*, L. - αιγινητία η ινδική, το σημαντικότερο είδος
* *Aeginetia mirabilis* (Blume), Bakh.
* *Aeginetia mpomii*, Letouzey
* *Aeginetia selebica*, Bakh. αιγινητία της Κελέβης
* *Aeginetia sessilis*, Shivam. & Rajanna
* *Aeginetia sinensis*, Beck - αιγινητία η σινική

## Παραπομπές


Αιγινητια
Βασιλικό Οικογενειακό Τάγμα της Ελισάβετ Β΄

Το **Βασιλικό Οικογενειακό Τάγμα της Ελισάβετ Β΄** είναι ένα παράσημο που απονεμόταν σε γυναικεία μέλη της βρετανικής βασιλικής οικογένειας από τη Βασίλισσα Ελισάβετ Β΄. Το παράσημο αυτό φέρεται σε επίσημες περιστάσεις. Το τάγμα δεν πρέπει να συγχέεται με το παράσημο που δινόταν στις Κυρίες επί των Ενδυμάτων.

## Περιγραφή
Το Βασιλικό Οικογενειακό Τάγμα της Ελισάβετ Β΄ απεικονίζει την Ελισάβετ σε νεαρή ηλικία, με βραδινό φόρεμα, να φέρει την κορδέλα και τον Μεγαλόσταυρο του Τάγματος της Περικνημίδας. Η μικρογραφία αυτή, ζωγραφισμένη σε ελεφαντόδοντο (γυαλί από το 2017), οριοθετείται από διαμάντια και καλύπτεται από ένα στέμμα της δυναστείας των Τυδώρ που διακοσμείται με διαμάντια και κόκκινο σμάλτο. Η πίσω όψη καλύπτεται από επιχρυσωμένο άργυρο και είναι διακοσμημένη με ακτίνες και απεικονίζει το βασιλικό μονόγραμμα και το Στέμμα του Αγίου Εδουάρδου. Η μεταξωτή κορδέλα είναι κίτρινου χρώματος και σχηματίζει έναν φιόγκο. Τοποθετείται καρφιτσωμένη στον αριστερό ώμο φορέματος.

## Κατάλογος γνωστών αποδεκτών
### Αποθανούσες
*Βασίλισσα Μητέρα Ελισάβετ του Ηνωμένου Βασιλείου (μητέρα της Ελισάβετ Β΄)
*Βασίλισσα Μαίρη του Ηνωμένου Βασιλείου (γιαγιά της Ελισάβετ Β΄)
*Πριγκίπισσα Μαργαρίτα του Ηνωμένου Βασιλείου (αδελφή της Ελισάβετ Β΄)
*Πριγκίπισσα Μαίρη του Ηνωμένου Βασιλείου (θεία της Ελισάβετ Β΄)
*Πριγκίπισσα Αλίκη, Δούκισσα του Γκλόστερ (ανιψιά της Ελισάβετ Β΄)
*Πριγκίπισσα Μαρίνα της Ελλάδας (ανιψιά της Ελισάβετ Β΄)
*Πριγκίπισσα Αλίκη, Κόμισσα του Αθλόουν (θεία της Ελισάβετ Β΄)
*Πριγκίπισσα Νταϊάνα της Ουαλίας (νύφη της Ελισάβετ Β΄)

### Εν ζωή
* **1952**: Πριγκίπισσα Αλεξάνδρα του Κεντ (ξαδέλφη της Ελισάβετ Β΄)
* **1961**: Δούκισσα Αικατερίνη του Κεντ (σύζυγος ξαδέλφου της Ελισάβετ Β΄)
* **1969**: Πριγκίπισσα Άννα του Ηνωμένου Βασιλείου (κόρη της Ελισάβετ Β΄)
* **1973**: Δούκισσα Μπιργκίτα του Γκλόστερ (σύζυγος ξαδέλφου της Ελισάβετ Β΄)
* **2004**: Κόμισσα Σοφία του Ουέσσεξ (νύφη της Ελισάβετ Β΄)
* **2007**: Δούκισσα Καμίλα της Κορνουάλης (νύφη της Ελισάβετ Β΄)
* **2017**: Δούκισσα Αικατερίνη του Κέιμπριτζ (σύζυγος εγγονού της Ελισάβετ Β΄)

## Παραπομπές

Κατηγορία:Ελισάβετ Β΄ του Ηνωμένου Βασιλείου
Βοδίνι Μαγνησίας

Το **Βοδίνι** είναι οικισμός της Θεσσαλίας στο Πήλιο και την Περιφερειακή Ενότητα Μαγνησίας.

## Γενικά στοιχεία
Το Βοδίνι βρίσκεται στο νότιο τμήμα της χερσονήσου σε υψόμετρο 190 μέτρων. Απέχει περίπου 56 χιλιόμετρα νοτιοανατολικά από τον Βόλο και περίπου 16 χιλιόμετρα νοτιοανατολικά από την Αργαλαστή (έδρα του δήμου). Ως ξεχωριστός οικισμός αναφέρεται επίσημα για πρώτη φορά, το 1981 να απογράφονται στην τότε κοινότητα Προμυρίου. Σύμφωνα με το πρόγραμμα ''Καλλικράτης'' ανήκει στην κοινότητα Προμυρίου που υπάγεται στη Δημοτική Ενότητα Σηπιάδος του Δήμου Νοτίου Πηλίου και σύμφωνα με την απογραφή 2011 απογράφησαν 20 κάτοικοι. Στην περιοχή βρίσκεται ο ιερός Ναός της Αγίας Σοφίας καθώς επίσης και η Ιερά Μονή Αγίου Σπυρίδωνος

## Παραπομπές


Κατηγορία:Χωριά της περιφερειακής ενότητας Μαγνησίας
Κατηγορία:Δήμος Νοτίου Πηλίου
Καστρί Μαγνησίας

Το **Καστρί** είναι παραθαλάσσιος οικισμός, αλλά και παραλία, της Θεσσαλίας στο Πήλιο και την Περιφερειακή Ενότητα Μαγνησίας.

## Γεωγραφικά στοιχεία
Το Καστρί βρίσκεται στο νότιο τμήμα της χερσονήσου, στα παράλια του Αιγαίου πελάγους και στα νότια του δίαυλου Σκιάθου σε υψόμετρο 24 μέτρων. Απέχει περίπου 61 χιλιόμετρα νοτιοανατολικά από τον Βόλο και περίπου 20 χιλιόμετρα νοτιοανατολικά από την Αργαλαστή (έδρα του δήμου) και είναι ανάμεσα στους οικισμούς Κατηγιώργης (ΒΑ.) και Πλατανιάς (Δ.). Είναι γνωστό για την λευκή αμμώδη παραλία του και τα κρυστάλλινα νερά του Αιγαίου με θέα ανατολικά στη Σκιάθο. Αναφέρεται επίσημα ως ξεχωριστός οικισμός για πρώτη φορά το 1981 να απογράφεται στην κοινότητα Προμυρίου. Σύμφωνα με το πρόγραμμα ''Καλλικράτης'' ανήκει στην κοινότητα Προμυρίου που υπάγεται στη Δημοτική Ενότητα Σηπιάδος του Δήμου Νοτίου Πηλίου και σύμφωνα με την απογραφή 2011 απογράφησαν 6 κάτοικοι.

## Εξωτερικοί σύνδεσμοι
* Η παραλία Καστρί (Ν.Μαγνησίας) ΑΝΩΘΕΝ στο https://www.youtube.com/

## Παραπομπές


Κατηγορία:Χωριά της περιφερειακής ενότητας Μαγνησίας
Κατηγορία:Δήμος Νοτίου Πηλίου
Ροδιά Μαγνησίας

Η **Ροδιά** είναι οικισμός της Θεσσαλίας, στο Πήλιο και την Περιφερειακή Ενότητα Μαγνησίας, ο οποίος βρίσκεται στο νότιο τμήμα της χερσονήσου και προς τα παράλια του Αιγαίου πελάγους σε υψόμετρο 240 μέτρα. Απέχει περίπου 59 χλμ. ΝΑ. από τον Βόλο και περίπου 19 χλμ. ΝΑ. από την Αργαλαστή (έδρα του δήμου). Αναφέρεται επίσημα ως ξεχωριστός οικισμός για πρώτη φορά το 1971 να απογράφεται στην κοινότητα Προμυρίου. Σύμφωνα με το πρόγραμμα ''Καλλικράτης'' ανήκει στην κοινότητα Προμυρίου που υπάγεται στη Δημοτική Ενότητα Σηπιάδος του Δήμου Νοτίου Πηλίου και σύμφωνα με την απογραφή 2011 απογράφησαν 10 κάτοικοι. Στον οικισμό βρίσκεται ο ιερός ναός του Αγίου Ιωάννη του Προδρόμου

## Παραπομπές


Κατηγορία:Χωριά της περιφερειακής ενότητας Μαγνησίας
Κατηγορία:Δήμος Νοτίου Πηλίου
Αμφιθέα Άρτας

Η **Αμφιθέα** είναι χωριό της δημοτικής κοινότητας Πέτα, της δημοτικής ενότητας (τέως δήμου) Πέτα, του δήμου Νικολάου Σκουφά, της περιφερειακής ενότητας (τέως νομού) Άρτης, στην περιφέρεια Ηπείρου, σύμφωνα με το πρόγραμμα *Καλλικράτης*. Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία και νομό Άρτας, στο γεωγραφικό διαμέρισμα Ηπείρου.
## Γεωγραφία
Η Αμφιθέα είναι πεδινός οικισμός στο νότιο τμήμα του νομού Άρτας. Βρίσκεται στον κάμπο του ποταμού Αράχθου, πάνω στην παλαιά εθνική οδοό Αντιρρίου-Ιωαννίνων και δίπλα στην Εγνατία Οδό, σε μέσο σταθμικό υψόμετρο 55. Απέχει 6 χλμ. περίπου ΝΑ. της Άρτας.
## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1971 και προσαρτήθηκε στην κοινότητα Πέτα του νομού Άρτας. Με το ΦΕΚ 87Α - 07/06/2010 αποσπάστηκε από τον δήμο Πέτα και προσαρτήθηκε στον δήμο Νικολάου Σκουφά.

## Αξιοθέατα
*Η εκκλησία των Αγίων Αποστόλων στην ανατολική είσοδο του οικισμού
## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάνικα, 1981, 2006 (ΠΛΜ)
*Οργανισμός εκδόσεων «Ελλάδα», χάρτες (εκδ. Βαρελάς)
*Περιοδικό «Διακοπές», εκδ. Δ.Ο.Λ.,  2010
*eetaa.gr

Κατηγορία:Χωριά της περιφερειακής ενότητας Άρτας
Κατηγορία:Δήμος Νικολάου Σκουφά
Τρόχαλα Μαγνησίας

Τα **Τρόχαλα** ή η **Τροχάλα** είναι πολύ μικρός οικισμός της Θεσσαλίας στο Πήλιο και την Περιφερειακή Ενότητα Μαγνησίας, ο οποίος βρίσκεται στο νότιο τμήμα της χερσονήσου σε υψόμετρο 217 μέτρα. Απέχουν περίπου 57 χλμ. ΝΑ. από τον Βόλο και περίπου 17 χλμ. ΝΑ. από την Αργαλαστή (έδρα του δήμου). Δυτικά του είναι η παραλία Βρωμονέρι, νοτιοανατολικά του η παραλία Καστρί και νοτιοδυτικά της Πλατανιάς. Ως ξεχωριστός οικισμός αναφέρεται επίσημα για πρώτη φορά, το 1961 να απογράφονται στην τότε κοινότητα Προμυρίου. Σύμφωνα με το πρόγραμμα ''Καλλικράτης'' ανήκει στην κοινότητα Προμυρίου που υπάγεται στη Δημοτική Ενότητα Σηπιάδος του Δήμου Νοτίου Πηλίου και σύμφωνα με την απογραφή 2011 απογράφησαν 5 κάτοικοι. 
## Παραπομπές


Κατηγορία:Χωριά της περιφερειακής ενότητας Μαγνησίας
Κατηγορία:Δήμος Νοτίου Πηλίου
Αμφιθέα Λάρισας

Η **Αμφιθέα** είναι οικισμός της Δημοτικής Ενότητας και Δήμου Λαρισαίων, της Περιφερειακής Ενότητας (τέως νομού) Λαρίσης, στην Περιφέρεια Θεσσαλίας, σύμφωνα με το πρόγραμμα *Καλλικράτης*. Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Λαρίσης του Νομού Λαρίσης, στο γεωγραφικό διαμέρισμα Θεσσαλίας.
## Γεωγραφία
Η Αμφιθέα είναι ημιορεινός οικισμός στο κεντρικό τμήμα του νομού Λαρίσης. Βρίσκεται στις βορειοδυτικές πλαγιές του υψώματος «Μόψι» (447 μέτρα), λίγο ανατολικότερα της Εθνικής Οδού (Ε1) και της σιδηροδρομικής γραμμής Αθηνών-Θεσσαλονίκης, σε μέσο σταθμικό υψόμετρο 70 μέτρων. Απέχει 14 χιλιόμετρα περίπου βορειοανατολικά της Λάρισας.
## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1971 και προσαρτήθηκε στον Δήμο Λαρίσης του Νομού Λαρίσης.
## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 1981, 2006 (ΠΛΜ)
*Οργανισμός εκδόσεων «Ελλάδα», χάρτες (εκδ. Βαρελάς)
*Περιοδικό «Διακοπές», εκδ. Δ.Ο.Λ.,  2010
*eetaa.gr

Κατηγορία:Χωριά της περιφερειακής ενότητας Λάρισας
Κατηγορία:Δήμος Λαρισαίων
Κόκλα Αργολίδας

Η **Κόκλα** είναι οικισμός της Αργολίδας στην Πελοπόννησο. Βρίσκεται κτισμένη στους πρόποδες του όρους Μεγαβούνι επάνω στον Αργολικό κάμπο, νότια του Άργους σε υψόμετρο 100 μέτρων. Υπάγεται διοικητικά στην κοινότητα Άργους της δημοτικής ενότητας Άργους του δήμου Άργους - Μυκηνών της Περιφέρειας Πελοποννήσου. Στην απογραφή του 2021 είχε 150 μόνιμους κατοίκους. 

Ο οικισμός πρωτοαναγνωρίστηκε στην απογραφή του 1907 και έκτοτε υπάγεται στο Άργος. 

## Πληθυσμός
Από την αναγνώριση του μέχρι σήμερα ο πληθυσμός του οικισμού έχει παραμείνει σταθερός με σημαντικές ωστόσο αυξομειώσεις. 

## Παραπομπές


Κατηγορία:Χωριά της περιφερειακής ενότητας Αργολίδας
Κατηγορία:Δήμος Άργους - Μυκηνών